V roku 2020 nadobudli účinnosť nové právne ustanovenia o vymenúvaní v súdnictve. Zmenami zákona o súdoch sa posilnila úloha súdnej rady vo výberovej komisii kandidátov na sudcovské funkcie . Táto výberová komisia sa v súčasnosti skladá z troch členov, ktorí sú sudcovia vybraní súdnou radou, a štyroch prísediacich vybraných prezidentom republiky . Predtým vyberal sudcovských členov aj prísediacich prezident republiky. Kritériá výberu kandidátov do sudcovských funkcií navyše v súčasnosti schvaľuje súdna rada. Stanovisko výberovej komisie je však napriek tomu naďalej nezáväzné. Zmenami zákona o súdoch sa zaviedla možnosť kandidátov napadnúť stanovisko výberovej komisie na Najvyššom súde. Je to možné v prípade podstatného procesného porušenia, ak by takéto porušenie mohlo ovplyvniť objektívne posúdenie kandidátov. V takýchto prípadoch je Najvyšší súd oprávnený pozastaviť vymenovanie sudcu na daný súd a môže výberovej porote nariadiť, aby opätovne prehodnotila uchádzača, alebo zistenia zrušiť . Hoci sudcovia zvolení svojimi kolegami naďalej tvoria menej ako polovicu členov výberovej komisie a možnosť preskúmania je naďalej obmedzená na procesné aspekty, posilnená úloha súdnictva pri výbere nových sudcov a pri kariérnom postupe sudcov je v súlade s odporúčaniami Rady Európy .

Cieľom novej stratégie je posilniť nezávislosť médií. V rámci Monitorovania plurality médií za rok 2020 sa zdôrazňuje problém nepriameho politického vlastníctva médií prostredníctvom dcérskych spoločností s politickými záujmami, najmä pokiaľ ide o miestne a regionálne médiá, čo má za následok hodnotenie vysokého rizika pre politickú nezávislosť. Zdá sa, že ide o dôležitú otázku vzhľadom na zistenie v rámci MPM 2020, v ktorom sa zdôrazňuje koncentrácia vlastníctva spravodajských médií v Litve, kde malé množstvo spoločností vlastní väčšinu spravodajských prvkov médií. V roku 2018 bolo na platforme Rady Európy na podporu ochrany žurnalistiky a bezpečnosti novinárov uverejnené jedno upozornenie v súvislosti so zriadením parlamentnej komisie ad hoc v januári 2018, ktorá mala zvažovať právne zmeny s cieľom regulovať riadenie Národného rozhlasu a národnej televízie Litvy a dohľad nad týmto subjektom . Podľa Litovskej únie novinárov, predsedu Komisie pre Rozhlas a televíziu Litvy a Európskej vysielacej únie by niektoré navrhované zmeny viedli k politickej kontrole nad Národným rozhlasom a národnou televíziou Litvy a ohrozili by nezávislosť verejného vysielateľa. So zreteľom na ustanovenia stanovené v zákone, ktorým sa mení zákon o Národnom rozhlase a národnej televízii, platforma Rady Európy 26. marca 2020 vyhlásila prípad za vyriešený a dospela k záveru, že už ďalej nejde o aktívnu hrozbu pre slobodu médií . Vo februári 2019 Ministerstvo kultúry Litovskej republiky prijalo nový dokument v oblasti mediálnej politiky s názvom Strategické smerovania politiky verejných informácií na roky 2019 – 2022, ktorého cieľom je formovať a koordinovať politiku verejných informácií na základe jasných národných priorít, ako je podpora rozmanitosti a kvality obsahu, spoľahlivé verejné informácie, väčšia nezávislosť a zodpovednosť médií, ako aj mediálna a informačná gramotnosť.

Boli prijaté reformy zamerané na posilnenie rámca konfliktov záujmov. Zamestnanci verejnej správy, poslanci parlamentu, členovia vlády a iní úradníci verejného sektora sú povinní vyhýbať sa konfliktom záujmov a konať tak, aby nevyvolávali pochybnosti o svojej integrite . Volení a menovaní úradníci a ich manželskí partneri musia verejne priznať svoj majetok. Priznania záujmov a majetkové priznania sa podávajú Hlavnej komisii pre etiku úradníkov a ukladajú sa v jej databáze. Parlament 27. júna 2019 prijal nové znenie zákona o zosúladení verejných a súkromných záujmov, ktoré nadobudlo účinnosť 1. januára 2020. Cieľom zákona bolo zjednodušiť postupy priznávania konfliktov záujmov . Priznanie sa má podať do jedného mesiaca po zvolení, vymenovaní alebo pridelení do funkcie. V súlade s novými ustanoveniami sa zmenili údaje, ktoré sa majú priznať. Priznania súkromných záujmov a majetkové priznania sa podávajú Hlavnej komisii pre etiku úradníkov a zverejňujú sa . Od roku 2020 je približne 90 % z nich verejných . Hlavná komisia pre etiku úradníkov uplatňuje prístup ad hoc a vyšetrovania začína väčšinou na základe správ oznamovateľov alebo médií. Hlavná komisia pre etiku úradníkov pracuje na vytvorení registra súkromných záujmov, ktorý by mal začať fungovať na konci roka 2020 a mal by zvýšiť efektívnosť overovania priznaní súkromných záujmov a majetkových priznaní prostredníctvom zavedenia prístupu založeného na krížovej kontrole informácií.

Generálne riaditeľstvo pre komunikáciu (2019), rýchly prieskum Eurobarometra 482 – postoj podnikov ku korupcii v EÚ.

Generálne riaditeľstvo pre komunikáciu (2020), rýchly prieskum Eurobarometra 483 – vnímaná nezávislosť národných justičných systémov v EÚ v rámci širokej verejnosti.

Generálne riaditeľstvo pre komunikáciu (2020), rýchly prieskum Eurobarometra 484 – vnímaná nezávislosť národných justičných systémov v EÚ medzi spoločnosťami.

Generálne riaditeľstvo pre komunikáciu (2020), rýchly prieskum Eurobarometra 502 – korupcia.

GRECO (2014), štvrté kolo hodnotenia – hodnotiaca správa v súvislosti s predchádzaním korupcii v Litve vo vzťahu k poslancom parlamentu, sudcom a prokurátorom.

GRECO (2019), štvrté kolo hodnotenia – správa o plnení odporúčaní v súvislosti s predchádzaním korupcii v Litve vo vzťahu k poslancom parlamentu, sudcom a prokurátorom.

Litovská vláda (2020), príspevok Litvy k Správe o právnom štáte 2020.

LRT (2019), Investigators decry Lithuania's Supreme Court ruling that may “negatively affect fight against corruption” (Vyšetrovatelia kritizujú rozhodnutie litovského Najvyššieho súdu, ktoré môže „negatívne ovplyvniť boj proti korupcii“), https://www.lrt.lt/en/news-in-english/19/1119922/investigators-decry-lithuania-s-supreme-court-ruling-that-may-negatively-affect-fight-against-corruption .

LRT (2020), Vote on Supreme Court candidate “negates” rule of law in Lithuania – Judicial Council (Hlasovanie o kandidátovi z Najvyššieho súdu „popiera“ právny štát v Litve – súdna rada), https://www.lrt.lt/en/news-in-english/19/1166309/vote-on-supreme-court-candidate-negates-rule-of-law-in-lithuania-judicial-council .

Národná správa súdov (2020), The Courts of Lithuania - Activity Results 2019 (Litovské súdy – výsledky činnosti za rok 2019), https://www.teismai.lt/data/public/uploads/2020/04/trumpa-ataskaita-lapai-en-04-14.pdf .

Národná správa súdov, komuniké (2019), The courts have presented their operational results: the court reform accelerated case hearing in courts. (Súdy predložili svoje prevádzkové výsledky: súdna reforma zrýchlila prerokúvanie vecí na súdoch), https://www.teismai.lt/en/the-courts-have-presented-their-operational-results-the-court-reform-accelerated-case-hearing-in-courts/6690 .

Parlamentný ombudsman, komuniké (2020), Physical abuse may only be used by an officer when the person does not comply with the lawful instructions or requirements of the officer or otherwise opposes the officer (Fyzické násilie môže policajt použiť iba vtedy, keď osoba neposlúchne zákonné pokyny alebo požiadavky policajta alebo mu inak odporuje), http://lrski.lt/en/news/780-seimas-ombudsperson-physical-abuse-may-only-be-used-by-an-officer-when-the-person-does-not-comply-with-the-l .

Rada advokátskych komôr a združení právnikov Európy (2019), list predsedu CCBE prezidentovi Litovskej republiky (11. decembra 2019).

Rada Európy, platforma na podporu ochrany žurnalistiky a bezpečnosti novinárov – Litva, https://www.coe.int/en/web/media-freedom/lithuania.

Rada Európy, platforma na podporu ochrany žurnalistiky a bezpečnosti novinárov, Hrozby pre nezávislosť rozhlasu a televízie Litvy, https://www.coe.int/en/web/media-freedom/all-results?p_p_id=sojdashboard_WAR_coesojportlet&p_p_lifecycle=2&p_p_cacheability=cacheLevelPage&p_p_col_id=column-4&p_p_col_count=1&_sojdashboard_WAR_coesojportlet_keywords=&_sojdashboard_WAR_coesojportlet_orderByCol=&_sojdashboard_WAR_coesojportlet_orderByType=asc&_sojdashboard_WAR_coesojportlet_selectedCategories=11709544&_sojdashboard_WAR_coesojportlet_selectedStringFilters=resolution.resolvedalerts&_sojdashboard_WAR_coesojportlet_cmd=get_pdf_dashboard .

Rada Európy: Benátska komisia (2010), Správa o nezávislosti systému súdnictva, časť I: nezávislosť sudcov, ktorú prijala Benátska komisia na svojom 82. plenárnom zasadnutí, CDL-AD(2010)004.

Rada Európy: Výbor ministrov (2010), odporúčanie Výboru ministrov CM/Rec(2010)12 členským štátom o sudcoch: nezávislosť, efektívnosť a zodpovednosť.

Rada Európy: Výbor ministrov (2016), odporúčanie CM/Rec(2016)4 o ochrane žurnalistiky a bezpečnosti novinárov a iných mediálnych aktérov.

Reportéri bez hraníc, informácie o Litve, https://rsf.org/en/lithuania .

Seimas (2015), Národná protikorupčná stratégia na roky 2015 – 2025, https://e-seimas.lrs.lt/portal/legalAct/lt/TAD/e42b7360100211e5b0d3e1beb7dd55 6?jfwid=-fxdp8swm .